tomron87/hebrew-wikipedia-sentences-corpus huggingface dataset:
באליפות אירופה בשחייה שנערכה בבודפשט באוגוסט אותה שנה זכה נבו במדליית ארד במשחה ל-400 מטר מעורב אישי בתוצאה 4:15.10 דקות, אחרי לאסלו צ'ה (4:10.95 דקות) ודוד ורסטו (4:12.96 דקות) שניהם מהונגריה.
כן סיים במקום רביעי במשחה ל-200 מטר מעורב אישי בתוצאה של 1:59.83 דקות.
הוא עלה לשלב הגמר מהמקום השלישי במשחה ל-200 מטר מעורב אישי בתוצאה של 1:59.67 דקות.
בנוסף, סיים במקום ה-42 במשחה ל-100 מטר חזה.
באליפות העולם (בריכת 25 מטר) שנערכה בדובאי בדצמבר אותה שנה, שיפר פעמיים את שיא ישראל במשחה ל-400 מטר מעורב אישי, והעמידו על 4:05.26 דקות במשחה הגמר, בו סיים במקום שביעי.
במשחה ל-200 מטר מעורב אישי סיים במקום תשיעי, בתוצאה 1:55.43 דקות.
במשחה זה לא נערכו חצאי גמר, ולנבו היו חסרות 2 מאיות בלבד כדי להעפיל למשחה הגמר.
כן סיים במקום ה-37 במשחה ל-200 מטר חופשי.
באליפות העולם בשחייה שנערכה בשאנגחאי ב-2011 סיים נבו במקום ה-11 במשחה ל-200 מטר מעורב אישי בתוצאה 1:59.67 דקות.
בשלב המוקדמות השיג את הקריטריון הדרוש להשתתפות באולימפיאדת לונדון (2012).
במשחה החזק שלו ל-400 מטר מעורב אישי סיים רק במקום 23, בתוצאה חלשה עבורו (4:25.96 דקות), לאחר שסבל מקלקול קיבה בלילה שלפני המשחה.
נוסף לכך, הוא סיים במקום 27 במשחה ל-200 מטר פרפר ובמקום 45 במשחה ל-100 מטר חזה בתוצאה של 1:02.32 דקות, התוצאה השנייה בטיבה עבור שחיין ישראלי.
שתי מדליות ארד באליפות אירופה (בריכת 25 מטר)
בהמשך שנת 2011 השתתף באליפות אירופה (בריכת 25 מטר) שנערכה בשצ'צ'ין שבפולין זכה נבו בשתי מדליות ארד, במשחה ל-200 מטר מעורב אישי בשיא ישראלי חדש של 1:54.87 דקות ובמשחה ל-400 מטר מעורב אישי בשיא ישראלי חדש נוסף של 4:04.49 דקות.
נוסף לכך, הוא סיים במקום עשירי במשחה ל-200 מטר חזה בתוצאה של 2:10.47 דקות, בשלב המוקדמות הוא קבע שיא ישראלי חדש של 2:08.67 דקות ובמקום 14 במשחה ל-200 מטר פרפר בשיא ישראלי חדש נוסף של 1:55.49 דקות.
באליפות אירופה בשחייה שנערכה בדברצן, הונגריה במאי 2012 סיים נבו פעמיים במקום רביעי, במשחה ל-200 מטר מעורב אישי בתוצאה של 1:59.74 דקות ובמשחה ל-400 מטר מעורב אישי בתוצאה של 4:16.14 דקות.
נוסף לכך, הוא סיים במקום 22 במשחה ל-100 מטר חזה בשיא אישי חדש של 1:01.95 דקות.
בהמשך שנת 2012, באליפות אירופה (בריכת 25 מטר) שנערכה בשארטר שבצרפת זכה נבו בשתי מדליות ארד, במשחה ל-200 מטר מעורב אישי בתוצאה של 1:55.14 דקות ובמשחה ל-400 מטר מעורב אישי בתוצאה של 4:04.80 דקות.
נוסף לכך, הוא סיים במקום רביעי בשמחה ל-100 מטר מעורב אישי בשיא ישראלי חדש של 52.95 שניות, 3 מאיות השנייה איטי ממדליית ארד.
בשלב המוקדמות הוא קבע שיא ישראלי חדש של 53.91 שניות אותו שיפר בשלב חצי הגמר (53.24 שניות).
במקום חמישי במשחה ל-200 מטר פרפר בשיא ישראלי חדש של 1:53.96 דקות ובכך היה לשחיין הישראלי הראשון ששחה משחה זה מתחת ל-1:54 דקות.
כבר בשלב המוקדמות הוא קבע שיא ישראלי חדש של 1:54.72 דקות.
במשחה ל-200 מטר חזה הוא קבע שיא ישראלי חדש של 2:08.24 דקות ועלה מהמקום השביעי לשלב הגמר אך נמחק ממנו על מנת להתמקד במשחה ל-100 מטר מעורב אישי.
באליפות העולם בשחייה (בריכת 25 מטר) שנערכה באיסטנבול שבטורקיה בדצמבר אותה שנה היה נבו השחיין הישראלי המצטיין בתחרות לאחר שסיים במקום חמישי במשחה ל-400 מטר מעורב אישי בשיא ישראלי חדש של 4:04.29 דקות.
נוסף לכך, הוא סיים במקום עשירי במשחה שליחים 4x100 מטר מעורב ביחד עם יונתן קופלב, אלון מנדל וגיא ברנע בשיא ישראלי חדש של 3:32.43 דקות.
הוא שחה את סגנון החזה בתוצאה של 58.76 שניות.
מדליית כסף באליפות אירופה (בריכת 25 מטר)
באליפות העולם שנערכה בקאזאן רוסיה באוגוסט 2015 סיים נבו במקום 14 במשחה ל-400 מטר מעורב אישי בתוצאה של 4:17.34 דקות ובמקום 27 במשחה ל-200 מטר פרפר בתוצאה של 1:59.45 דקות.
באליפות אירופה שנערכה בלונדון במאי 2016 זכה במדליית כסף במשחה ל-200 מטר מעורב אישי בתוצאה של 1:59.69 דקות.
באולימפיאדת ריו (2016) סיים נבו במקום 17 במשחה ל-200 מטר מעורב אישי בתוצאה של 1:59.80 דקות, 3 מאיות ממקום 16 ועלייה לשלב חצי הגמר, במקום 19 במשחה ל-400 מטר מעורב בתוצאה של 4:18.29 דקות ובמקום 26 במשחה ל-200 מטר פרפר בתוצאה של 1:58.64 דקות.
נבו יצא נגד סיקורו של עיתונאי חדשות 2 בן מיטלמן בפוסט פייסבוק נוקב בו טען כי על מיטלמן היה להתנסח בצורה טובה יותר כשדיווח על "הפסדי" הנבחרת.
נבו טען שהדיווח של מיטלמן "צהוב, זול ופוגע", וציין שהדיווח עשוי להרחיק ספונסרים מהספורטאים.
הפוסט זכה לאהדה רבה ושיתופים רבים.
מיטלמן השיב לכך בתגובה "כשהספורטאים לא מצליחים התפקיד שלי הוא לדווח".
ב-9 ביולי 2018 הודיע נבו על פרישתו משחייה תחרותית.
גל מקל (נולד ב-4 במרץ 1988) הוא כדורסלן עבר ישראלי, בעלים-שותף ונציג הבעלים בקבוצת הפועל ירושלים בכדורסל, שיחק בנבחרת ישראל ושימש בנוסף כקפטן הנבחרת.
שיחק בעבר בקבוצות דאלאס מאבריקס וניו אורלינס פליקנס מליגת ה-NBA.
הוא הכדורסלן יליד-ישראל השני בהיסטוריה ששיחק בליגת ה-NBA, אחרי עומרי כספי.
גובהו 1.92 מטר והוא שיחק בעמדת הרכז.
מקל נולד ברמת השרון וגדל בתל אביב.
הוא החל את דרכו בכדורסל בקבוצת הילדים של הפועל תל אביב.
לאחר מכן, הוא עבר לקבוצת הנערים של א.ס.
רמת השרון, והפגין כישרון ויכולת טובה של שליטה במשחק.
היה כוכב נבחרת בית הספר התיכון אליאנס רמת אביב.
בגיל 17 הוא עבר לקבוצת הנוער של מכבי תל אביב, שם חבר למספר שחקנים ישראלים מוכשרים נוספים.
הוא זכה עימה באליפות ליגת הנוער בעונת .
לאחר שהחל ללמוד בארצות הברית, הצטרף לקבוצת הכדורסל של אוניברסיטת המדינה ויצ'יטה שבקנזס, מליגת המכללות האמריקאית.
את עונתו הראשונה בקבוצה, , הוא פתח בצורה בינונית, אך בהמשכה החל לפתוח בקביעות בחמישיית הקבוצה.
הוא שיחק כ-13 דקות בממוצע למשחק, והציג יכולת טובה בזמן שבו שיחק.
בעונת הוא השתפר רבות, והיה אחד מהשחקנים המובילים בקבוצה – הוא פתח ברוב משחקיה של ויצ'יטה סטייט, וקלע 9.3 נקודות בממוצע למשחק, נוסף על 3.7 אסיסטים בממוצע.
הוא החליט לעזוב בעקבות כישלונה הקבוצתי של ויצ'יטה סטייט באותה עונה.
במרץ 2008 עבר מקל לקבוצת מכבי תל אביב, וחתם על חוזה מקצועני בקבוצה הבוגרת עד לתום העונה.
לאחר המעבר, מקל קיבל מחמאות רבות מאנשי מקצוע ומהפרשנים, שהאמינו שהדבר יביא לקידום הקריירה שלו ולמימוש הפוטנציאל הרב שלו.
אף על פי כן, מקל לא שיחק באף משחק באותה עונה.
בעונת הושאל מקל לקבוצת הפועל גלבוע גליל, על מנת לצבור ניסיון, כך שיוכל להשתלב ולהפוך לשחקן מוביל במכבי תל אביב.
מאמנו בגלבוע-גליל היה עודד קטש.
מקל נהנה ממסורת פיתוח השחקנים הצעירים בקבוצה.
אף על פי שבתחילת העונה הוא התקשה להשתלב, הוא הציג בהמשכה יכולת טובה בהנהגת הקבוצה, וקלע 6.6 נקודות בממוצע למשחק בעונה הסדירה בליגת העל.
הוא הצטיין גם בסדרת הסיבוב הראשון במשחקי הפלייאוף מול הפועל חולון, וסייע לקבוצתו להעפיל לפיינל פור.
בחצי גמר הפיינל פור הפסידה הקבוצה למכבי תל אביב, בין היתר בשל טעות של מקל בשניות הסיום.
בסיום העונה זכה מקל בתואר תגלית העונה בליגת העל בכדורסל.
לאחר אותה עונה החליטה הנהלת מכבי תל אביב להחזירו לשורות הקבוצה מההשאלה.
בעונת הוא ערך את הופעת הבכורה שלו בקבוצה הבוגרת של מכבי, אך בעקבות מיעוט דקות משחק שקיבל ביורוליג, הושאל בחזרה להפועל גלבוע גליל.
ב-2010 החליט מקל להישאר בהפועל גלבוע גליל וחתם על חוזה לשנה אחת בקבוצה, כמו כן באותה שנה שיחק עם גליל ביורוליג 2010/2011 בשלבים המוקדמים.
בגליל הוא שיתף פעולה בחוליית הגארדים של הקבוצה יחד עם ג'רמי פארגו וגוני יזרעאלי, וסייע לה לזכות באליפות השנייה בתולדותיה לאחר ניצחון על מכבי תל אביב בגמר הפיינל פור.
גם במהלך משחקי הפלייאוף והפיינל פור היה מהשחקנים החשובים בקבוצה כאשר העמיד ממוצעים של 9 נקודות ו-3 אסיסטים למשחק.
בקיץ 2011 חתם בקבוצת הצמרת האיטלקית בנטון טרוויזו על חוזה דו-שנתי, אך שחק בה עונה אחת, במהלכה נפצע והחמיץ כמה חודשים, וסיים עם ממוצע של 8.5 נקודות ו-4.5 אסיסטים למשחק.
בספטמבר 2012 הוזכר שמו של מקל כמועמד להצטרפות לקבוצת יוטה ג'אז.
בסתיו 2012 חתם מקל במכבי חיפה עד לסיום עונת .
בסוף עונה זו זכה מקל עם מכבי חיפה באליפות הראשונה בתולדות המועדון לאחר ניצחון בגמר הפיינל פור על מכבי תל אביב.
מקל נבחר הן לשחקן העונה, הן לחמישיית העונה והן לשחקן המצטיין בגמר.
מקל הוא השחקן השלישי בהיסטוריה שלוקח 2 תוארי אליפות ישראליים עם מועדונים שאינם מכבי תל אביב.
כן באותה עונה הוביל את קבוצתו לגמר גביע המדינה, שם הפסידה למכבי תל אביב, תוך שמקל קלע 28 נקודות בגמר.
בקיץ 2013 הפך לישראלי השני ב-NBA בכך שחתם בדאלאס מאבריקס, מקל בחר את המספר 33 בקבוצתו וההסבר למספר שבחר הוא ש"גל" בגימטריה זה 33, וזהו גם סכום הספרות של תאריך הלידה שלו.
במהלך עונת 2013/2014 שותף מקל ב-31 משחקים אשר באחד מהם אף פתח בחמישייה עד שנפצע בינואר 2014. לאחר הניתוח אותו עבר וכחלק מתהליך השיקום הוחלט במרץ אותה שנה שישחק בקבוצת הבת של דאלאס מאבריקס, טקסס לג'נדס מליגת הפיתוח של ה-NBA.
כשבועיים לאחר מכן הוחזר מקל למאבריקס ושם סיים את העונה הסדירה.
ב-30 באוקטובר 2014, שוחרר מקל מדאלאס והפך לשחקן חופשי.
ב-5 בדצמבר 2014, מקל חתם בניו אורלינס פליקנס, אך שוחרר לאחר מספר משחקים.
ב-24 בפברואר 2015, חתם מקל בניז'ני נובגורוד מליגת הכדורסל המקצוענית של רוסיה עד סוף העונה עם אופציה לעונה נוספת.
בסיום העונה, בחר מקל לממש את האפשרות לבטל את חוזהו, והפך לשחקן חופשי.
ב-27 באוגוסט 2015 חתם מקל בקבוצת הכדורסל הסרבית הכוכב האדום בלגרד לעונה אחת עם סעיפי יציאה ל-NBA, כמו גם אופציה לעונה נוספת.
בדצמבר 2015 שוחרר מהכוכב האדום בלגרד.
ב-23 בינואר 2016 חתם במכבי תל אביב לשלוש וחצי שנים, לאחר שהשיג את השחרור הבינלאומי מהכוכב האדום.
ביולי 2017 הושאל מקל לגראן קנריה.
באוקטובר 2018 מקל חתם בזניט סנקט פטרבורג מליגת ה-VTB ומהיורוקאפ, בסיום העונה הוא עזב את הקבוצה לטובת רג'ו אמיליה.
ב-5 במרץ 2020 בעקבות התפרצות הקורונה והערפל סביב הליגה האיטלקית, התיר מקל את חוזהו ברג'ו אמיליה, וחתם במאלגה מליגת העל הספרדית.
כעבור שנה וחצי, ב-11 באוקטובר 2021, חתם באנדורה מליגת העל הספרדית והיורוקאפ.
ב-5 באפריל 2022 שוחרר מהקבוצה.
ב-26 באוקטובר 2022 הודיע על פרישה ממשחק פעיל.
באוגוסט 2023 מונה לבעלים-שותף ונציג הבעלים, מתן אדלסון, בקבוצת הכדורסל הפועל ירושלים.
ב-2004 היה מקל חבר בסגל נבחרת הקדטים (עד גיל 16) של ישראל, וכעבור שנתיים, ב-2006, שיחק עם נבחרת הנוער של ישראל באליפות אירופה ואף כיהן כקפטן הנבחרת.
בקיץ 2007 מקל השתתף לראשונה עם נבחרת העתודה של ישראל באליפות אירופה עד גיל 20, וקלע 7.9 נקודות בממוצע למשחק.
הוא היה חלק חשוב בזכייתה של הנבחרת במקום השישי בטורניר.
בשנת 2008 הוא השתתף שוב עם נבחרת העתודה באליפות אירופה, וקלע 16.8 נקודות בממוצע למשחק.
בשתי אליפויות אלו הוא היה אחד מהשחקנים המובילים בנבחרת, ושימש כרכז הראשון שלה.
בשנת 2009 זכה מקל להצלחה עם הנבחרת האולימפית של ישראל בטורניר הכדורסל של האוניברסיאדה בבלגרד, כשהיה מהשחקנים המובילים של הנבחרת שהעפילה במפתיע עד לחצי הגמר.
בהמשך אותה שנה זומן מקל לראשונה לסגל הנבחרת הלאומית של ישראל לאליפות אירופה בכדורסל.
הוא קיבל דקות משחק רבות מהמאמן צביקה שרף והפגין יכולת טובה, אך הנבחרת הפסידה בכל שלושת משחקיה בסיבוב הראשון והודחה מהאליפות.
בקמפיין מוקדמות יורובאסקט 2011, היה מקל המנופה האחרון על ידי אריק שיבק.
לאליפות אירופה 2011, זומן מקל ונטל חלק פעיל במשחקיה.
בקמפיין מוקדמות יורובאסקט 2013, מקל כמעט ולא שותף במשחקי הנבחרת.
בקיץ 2013 מקל החליט לא להשתתף עם הנבחרת בקמפיין יורובאסקט 2013 מכיוון שרצה להתכונן לעונתו הראשונה בליגת ה-NBA.
במוקדמות אליפות אירופה בכדורסל 2015, ב-20 באוגוסט 2014, רשם טריפל דאבל של 14 נקודות, 11 ריבאונדים ו-11 אסיסטים, בניצחון ישראל על מונטנגרו 80–65.
באוגוסט 2014 נבחר מקל לשמש כפרזנטור של מותג האופנה הישראלי "רנואר", לצידה של אור גרוסמן.
מקל נשוי לדוגמנית דניאל סימס, בתו של הכדורסלן האמריקאי-ישראלי וילי סימס.
תגלית העונה בליגת העל (2009) (בעונת בקבוצת הפועל גלבוע גליל – הושאל ממכבי תל אביב)
שחקן העונה בליגת העל (2013, 2011) (בקבוצת מכבי תל אביב)
חמישיית העונה הראשונה בליגת העל (2016) (בעונת בקבוצת מכבי תל אביב)
שיאן האסיסטים בליגת העל בכדורסל – 7.4 למשחק (בעונת בקבוצת מכבי תל אביב)
גל כדורי הוא גל בעל חזית גל בצורת שפת כדור בשלושה ממדים.
דוגמאות לגלים כדוריים הן השדה האלקטרומגנטי של מקור אור נקודתי ושל משדר איזוטרופי קטן, או תוצאת עקיפה בפגיעת גל מישורי במחסום בעל מיפתח נקודתי.
גל כדורי מקיים את משוואת הגלים, שבקואורדינטות כדוריות ניתנת לכתיבה כך:
כאשר וקטור ההעתק, הגודל שלו, הזמן ו- מהירות הפאזה.
הפתרון היסודי של המשוואה הוא:
כאשר A קבוע, i היחידה המדומה, התדירות הזוויתית של הפתרון ו-k נקרא מספר הגל והוא מקיים: .
בכל רגע נתון, חזית הגל - המשטח שווה המופע שעל פניו קבוע, הוא המקום הגאומטרי בעל r קבוע - שפת כדור.
המשטחים שווי המופע נעים בזמן במהירות קבועה ובכיוון הרדיאלי.
ערך הגל, הבוקע מראשית הצירים, הולך וקטן ככל שמתרחקים מהראשית.
הפתרון הפשוט ביותר הוא גל סינוסי כדורי המתואר על ידי:
גל כזה יכול לתאר מקור אור מונוכרומטי נקודתי, אנטנה קטנה המשדרת בתדירות קבועה או רמקול קטן המשדר גל קול בגובה קבוע.
גלים כאלה בוקעים מאזור קטן במרחב, מתפזרים לכל הכיוונים במידה שווה ועוצמתם קטנה ככל שמתרחקים מהמקור.
פתרון נוסף למשוואה הוא גל כדורי המתכנס לנקודה, המתואר על ידי:
דוגמה לגל כזה הוא גל מישורי הפוגע בעדשה מרכזת וכתוצאה מכך מתכנס למוקד העדשה.
פתרון נפוץ למשוואת הגלים של גל כדורי הוא פונקציית בסל
גל לב (נולד ב-5 באוגוסט 1985) הוא שחקן טלוויזיה וקולנוע ומוזיקאי ישראלי היוצר פסקולים לסרטי קולנוע וטלוויזיה בארץ ובעולם.
זוכה פרס אופיר למוזיקה המקורית הטובה ביותר לשנת 2022 ופרס האקדמיה לטלוויזיה לשנת 2024 (למוזיקה המקורית הטובה ביותר עבור הסדרה "האמת").
גל לב נולד וגדל בתל אביב.
אחרי שירותו הצבאי החל את לימודיו בסטודיו למשחק ניסן נתיב בתל אביב (2007-2010), שם למד במחזור עם ג'ייסון דנינו הולט וליאל דניר.
בשנה השלישית ללימודיו הלחין וכתב מוזיקה להצגות של בני מחזורו, בהן גם שיחק, ביניהן "ז'ק ואדונו" בבימויו של מישה לוריה ו"הרומן שלי עם גאיה" בבימויו של מיקי גורביץ'.
לב אף היה חבר בלהקת טררם.
כיום הוא חלק מהרכב האינדי אלקטרוני סודה ביט עם אלון לוי (תמיד אותו חלום) ודותן מושונוב.
+שנהפרויקטתפקידהערות2008המקוםשודר בערוץ 10רעשעצמו (מנחה)שודר בערוץ 24 (אז ערוץ המוזיקה)2009התגנבות יחידיםסמי2009–2010האייהלי2010אודםגדיסרט קולנוענשות הטייסיםיהודהשודר בערוץ 10חצויהשבתאי "אנשובי"2011לא רואים עלייךיובלעדותגל לבסוויץ'מאור2011–2012כוח הקצבבום בום/הכוח הצהובסדרת ילדים2012העולם מצחיקרחמיםסרט קולנועגאליסאושן2014איש חשוב מאודגל2016פצועים בראשדן2017סיפור אהבה ארץ ישראלידודיק2018שלטון הצלליםרני אלון2019בת אל הבתולהגיאבשם הבתיובל2021פמת"אאסף בארי2022קריוקייוגב2023פול ספידואלריו "שאדו" דה אנג'לו2024האמת מועמד פרס האקדמיה הישראלית לטלוויזיה למוזיקה מקורית (2024)
"פיטר פן"- אורנה פורת ותיאטרון חיפה-דמות: פיטר פן
"בארץ לובנגולו מלך זולו"- תפקיד ראשי - נחום גוטמן - מרכז מנדל, ומדיטק חולון
"טררם קידס"- הצגות ילדים - שנתיים.
השתתף במותק של פסטיבל 5 לשנת 2012
השכלה מוזיקלית-קונסרבטוריון ת"א 1997-2003 מנגן על 8 כלי נגינה: פסנתר, תופים, גיטרה, גיטרה בס, קלרינט, סקסופון, חלילית ומפוחית.
לחן והפקה מוזיקלית לפסטיבל עכו לתיאטרון 2011 - "לב" (בימוי - ג'ייסון דנינו הולט)
לחן והפקה מוזיקלית לפסטיבל עכו לתיאטרון 2010 - "משורה משחרר רק המוות" (בימוי - ג'ייסון דנינו הולט)
כתיבת לחנים והפקה מוזיקלית לפסטיבל ישראל 2011 - "ליידי טוויסטד" (בימוי - ג'ייסון דנינו הולט)
כתיבת לחנים והפקה מוזיקלית לקלטת הילדים - "הקייטנה של אין כמוטי" 2011
כתיבת לחנים והפקה מוזיקלית לקלטת הילדים - "הקיץ של אביבית" שתעלה בקרוב
כתיבת לחנים והפקה מוזיקלית לסרט הדוקומנטרי - "תעודה של זהות"- זוכה פסטיבל דוק אביב בסרט הטוב לשנת 2010
לחן, ניהול מוזיקלי והפקה מוזיקלית להצגות בניסן נתיב ת"א ב-2010: "שוב צלצלו בדלת" "ז'אק ואדונו" "הרומן שלי עם גאיה"(בימוי מיקי גורביץ')
לחן, ניהול מוזיקלי הפקה מוזיקלית להצגות בניסן נתיב י-ם 2012 "המפקח האונד" "קומדיה שחורה" בבימויו של דור צויגנבום
עיבודים חדשים לשיריה של דיקלה דורי - 2012
ניהול והפקה מוזיקלית פרויקט שירה ניסן נתיב 2009
ניהול והפקה מוזיקלית פרויקט תנועה ניסן נתיב 2009
כתיבת לחנים והפקה מוזיקלית ל-2 סרטי גמר - "סם שפיגל" וזוכה פרס בסרט הטוב ביותר בפסטיבל הסטודנטים בסינמטק ת"א 2010
הלחנת פסקול הסרט "חמדה" של שמי זרחי (2024)
גל כהן (נולד ב-14 באוגוסט 1982) הוא כדורגלן עבר ישראלי ששיחק בעמדת הבלם וכיום עוזר מאמן נבחרת ישראל.
כהן נולד במושב דור והחל את הקריירה שלו במחלקת הנוער של מכבי חיפה.
בגיל 17 עבר כהן למ.כ.
נווה יוסף, ובשנת חתם בהפועל פתח תקווה לחמש שנים, כאשר במקביל קיבל זימון לנבחרת הנוער ורשם בה הופעה אחת.
בקיץ הושאל להפועל נצרת עילית, ולאחר עונה אחת חזר לפתח תקווה.
בקיץ חתם כהן בבני יהודה תל אביב, במדיה שיחק שלוש שנים עד שירדה לליגה הלאומית בסוף עונת .
ב-5 ביוני 2014 חתם כהן לשנתיים בקבוצת הפועל חיפה.
לאחר עונה אחת בקבוצה, הודיע ב-29 באוקטובר 2015 על פרישה ממשחק פעיל בעקבות פציעה.
ב-7 ביוני 2019, לאחר שנתיים כמאמן קבוצת הנוער של הפועל רעננה, מונה לעוזר המאמן של מנחם קורצקי בקבוצה הבוגרת.
ב-19 בפברואר 2020, בעקבות פיטוריו של ניסים אביטן, מונה למאמן הקבוצה, אך ב-24 במאי הוחלף על ידי אייל לחמן לאחר שני משחקים בלבד.
עם סיום עונת 2019/2020 וירידתה של הפועל רעננה לליגה הלאומית מונה שוב למאמן הקבוצה ב-6 ביולי, עד שפוטר ב-10 בדצמבר 2020.
ב-17 ביוני 2021 מונה כהן לעוזר המאמן של ארווין קומאן בבית"ר ירושלים.
לאחר התפטרותו של קומאן בדצמבר 2021, אימן כהן את הקבוצה באופן זמני עד למינויו של יוסי מזרחי למאמן הקבוצה הבוגרת.
ב-1 בפברואר 2024 מונה כהן למאמן בית"ר ירושלים לאחר ששימש בתור עוזרו של יוסי אבוקסיס שהתפטר מאימון הקבוצה.
לאחר שלושה משחקים בהם לא השיגה הקבוצה נקודה פוטר מתפקידו והוחלף על ידי ברק יצחקי .ב-29 במאי 2024 מונה לעוזרו של מאמן נבחרת ישראל, רן בן שמעון.
גל חום הוא דמות בדיונית של נבל-על המופיעה בחוברות הקומיקס פלאש ביקום DC של DC קומיקס.
הדמות הופיעה לראשונה בחוברת The Flash #140 מנובמבר 1963 ונוצרה על ידי הכותב ג'ון ברום והמאייר קרמיין אינפנטינו.
גל חום הוא האלטר אגו של מיק רורי, פירומן שמאז ילדותו היה אובססיבי לאש.
גדל בחווה מחוץ לסנטרל סיטי, ובעקבות האובססיה שלו שרף את ביתו ובמקום לקרוא לעזרה צפה בלהבות מכלות את הבית בו גדל.
לאחר מקרה זה הוא נשלח לגור עם דודו.
לאחר טיול כיתתי לבית מטבחיים שבו חבר ללימודים כלא אותו במקפיא בשר, רורי החל לפתח פחד עמוק מקור.
בתגובה על כך, הוא כלא את אותו נער בביתו והעלה אותו באש.
בעקבות התקרית, רורי ברח מביתו ולקח עבודה בקרקס כבולע אש, אלא שעבודה זו לא החזיקה מעמד משום שגם את הקרקס הוא העלה באש.
אירועים אלו הפכו אותו לנואש בניסיון למצוא פתרון לאובססיה שלו, ולאחר שצפה בקבוצת "הנבלים" בפעולה הוא החליט להשתמש במאניה שלו כדי להפוך לנבל-על.
הוא יצר חליפת מגן מסוג אזבסט (בימים בהם עדיין לא הייתה ידועה הסכנה לחומר), בנה להביור מוקטן בצורת אקדח ונטל את הכינוי "גל חום".
מכיוון שהוא ביצע את פשעיו בעיר סנטרל סיטי, ביתו של פלאש, היו לו עימותים רבים עם מאיץ השני.
בנוסף, הוא הפך ליריבו של קפטן קור בשל סלידתו מטמפרטורות נמוכות, אך ברבות השנים נעשה לשותפו בפשע למרות הניגוד ביניהם.
את דמותו של מיק רורי בסדרת הטלוויזיה "הפלאש" מגלם השחקן דומיניק פרסל, ששב לגלם את הדמות בסדרת ההמשך "אגדות המחר".
גל ירוק היא תכונה של מערכת בקרת רמזורים.
תכונה זו מופעלת בסדרה של רמזורים (על פי רוב שלושה או יותר) הנמצאים על ציר נסיעה.
תכונת הגל הירוק מיועדת לאפשר תעבורה מתמשכת לאורך מספר צמתים על ידי תזמון האור הירוק הניתן לכלי הרכב בכל אחד מהצמתים.
בהפעלת הרמזורים בשיטת הגל הירוק משתמשים לרוב בכביש עירוני או קטן בו מספר הרמזורים גדול.
שם זה ניתן גם למערכות הנותנות עדיפות למעבר רכבי תחבורה ציבורית או רכבי חירום.
בישראל הופעלו הרמזורים הראשונים בשיטה זו בעיר תל אביב בחודש פברואר 1961. כיום נהוגה שיטה זו בכל הארץ.
כיום נשמעת ביקורת על הפעלת שיטה זו בתוך העיר, מכיוון שהיא מתחשבת ברכב הפרטי בלבד ותוך כך פוגעת ביעילות התחבורה הציבורית, שלא נוסעת ברציפות כמו מכונית פרטית ומעמידה במקום נמוך בסדר העדיפויות את הולכי הרגל.
מאידך, מערכות גל ירוק מאפשרות תעדוף תחבורה ציבורית על ידי החלפת הרמזור לירוק כאשר רכב תחבורה ציבורית מתקרב לצומת.
כמו כן במקומות רבים נוהגים להתקין כפתורים המאפשרים להולכי רגל לקצר את זמן ההמתנה לרמזור.
גל התפשטות או מניפת התפשטות הוא תהליך פיזיקלי המתרחש כאשר זרימה על קולית מגיעה לפינה קהה ומוסטת מכיוון זרימתה המקורי לכיוון הזרימה המקביל לכיוון המשטח שמאחורי הפינה.
לעיתים גל התפשטות נקרא גם מניפת התפשטות או התפשטות פרנטל מאייר.
גל ההתפשטות למעשה מורכב מאינספור גלי מאך אינפיטיסימליים, כאשר גל מאך קדמי הוא גל המאך הראשון שבו נתקלת הזרימה וגל מאך אחורי זהו גל המאך האחרון שבו עוברת הזרימה.
גל מאך קדמי יוצר זווית ,μ1, בין הגל לבין המישור ממנו הזורם הגיע.
בעוד גל מאך אחורי יוצר זווית, μ2, בינו לבין המישור מאחורי הפינה.
גלי מאך מהגדרתם הם גלים חלשים אשר משמרים אנטרופיה (איזנטרופים) לכן כל תהליך ההתפשטות איזנטרופי.
משמעות תהליך איזנטרופי היא שחלק מהתכונות של הזורם אינן משתנות למשל: לחץ סטגנציה (Po) וטמפרטורת סטגנציה (To).
מספר תכונות אשר משתנות לאורך מניפת התפשטות:
מהירות הזורם גדלה וכתוצאה מכך מספר מאך (M) של הזורם גדל.
לחץ סטטי (P), צפיפות וטמפרטורה קטנים.
ישנן מספר משוואות אשר באמצעותן ניתן למצוא קשרים בין תכונות הזורם לפני גל ההתפשטות ואחריו.
נוסחאות אלו פותחו באמצעות שימוש במשוואות האנרגיה, התנע ושימור מסה עבור חלקיק זורם.
בתהליך פיתוח המשוואות נעשו מספר הנחות - גז מושלם קלורית, ללא הוספת חום למערכת, איזנטרופי.
תכונה נוספת אשר משתנה במעבר דרך מניפת התפשטות היא מהירות הזורם, אשר מביאה לשינוי במספר מאך.
ניתן לקשר בין מספר מאך לפני מניפת ההתפשטות למספר מאך אחרי המניפה באמצעות זווית הגל ופונקציית פרנטל מאייר.
קשר בין מספר מאך לפני מניפת ההתפשטות למספר מאך אחרי המניפה:
כאשר Θ היא זווית הפינה - הזווית בו יוטה הזורם לאחר מעבר בגל ההתפשטות.
קיימות מספר טבלאות בספרות אשר מרכזות נתונים עבור פונקציית פרנטל מאייר - ערך פונקציית פרנטל מאייר עבור מספרי מאך שונים.
קיימת זווית הטיה מקסימלית שבה הזורם מסוגל לפנות ולהישאר מקביל למשטח הנמצא אחרי הפינה.
עבור זוויות גדולות מזווית זו הזורם לא יצליח להסתובב ולהיות מקביל למשטח שאחרי הפינה.
ניתן למצוא זווית זו באמצעות פונקציית פרנטל מאייר - הצבה של מספר מאך של הזורם לפני הפינה, והצבה של מספר מאך השואף לאינסוף לאחר הפינה.
עבר תנאים אלה נקבל את הזווית המקסימלית עבור אותו זורם.
למשל - עבור זורם המגיע לפינה עם מספר מאך שווה ל -1, ומספר מאך גדול מאוד (שואף לאינסוף) אחרי הגל נקבל את הביטוי הבא:
זוהי למעשה הזווית המקסימלית שבה יכול הזורם להסתובב ולהישאר מקביל למשטח שאחרי הפינה.
באופן כללי, ככל שמהירות הזורם לפני הפינה נמוכה יותר כך הזווית המקסימלית שבה הזורם יכול להסתובב גדולה יותר.
במכניקת הזורמים, גל מאך הוא גל לחץ הזז במהירות הקול (של אותו המדיום) והנגרם על ידי שינוי קטן בלחץ המוסף לזורם דחיס.
מריחה של גלים אלו יכול ליצור מניפת התפשטות ושילובם של "מספיק" גלים בנקודה מסוימת, בזרימה על קולית, יכול ליצור גל הלם.
שמו של גל הלם זה הוא "חזית מאך" או "גזע מאך".
בניגוד לגלי הלם רגילים, ניתן, על ידי גלי מאך, לגרום לדחיסה במהירויות על קוליות (והתפשטות) על ידי העמדת מספר גלי מאך במרחקים מספיקים ועל ידי כך ליצור דחיסה/התפשטות איזנטרופית.
גל המאך מתקדם בזורם בזווית מאך μ, שהיא הזווית הנוצר בין חזית הגל לבין הווקטור המצביע הפוך לכיוון התנועה שלו.
כאשר M הוא מספר המאך.
בעזרת גלי המאך ניתן היה בעבר להשתמש בצילומים כדי להבין את מספר המאך המקומי של הזרימה.
הראשון שהשתמש בשיטה זאת היה ארנסט מאך אשר צילם אזורים שחירץ בתעלות בעלות זרימה על קולית כדי לקבוע את מהירות הקול בהן ובנחירים מתכנסים-מתבדרים המוצבים לפני.
עוד דוגמה לגלי מאך היא התעבות אדי אוויר מאחורי כנף מטוס בזרימה במהירות שגא קולית.
במכניקת הזורמים, גל טרוכואידי או גל גרסטנר הוא פתרון מדויק של משוואות אוילר בעבור גלי כבידה מחזוריים בזורם.
התאוריה של גלים טרוכואידים מתארת גל מתקדם בעל צורה קבועה על פני השטח של שכבת זורם בלתי דחיס בעלת עומק אינסופי.
פני השטח של המים בפתרון הגלי הזה הם בצורת טרוכואיד מהופך - עם שיאים חדים יותר ושפלים שטוחים יותר.
הפתרון הזה נתגלה לראשונה על ידי גרסטנר ב-1802, ונתגלה מחדש באופן בלתי תלוי על ידי ויליאם ג'ון מקורן רנקין ב-1863.
שדה הזרימה המקושר לגל הטרוכואידי אינו אי-רוטציוני - יש לו ערבוליות.
הערבוליות היא בחוזק ופילוג אנכי כזה שהמסלולים של אלמנטי הזורם הם מעגלים מושלמים.
זה עומד בניגוד לתצפית האמפירית השגרתית של סחיפת סטוקס המקושרת לתנועה הגלית.
למעשה, ניתן להבין את פילוג הערבוליות כ"פיצוי" על היעדר סחיפת סטוקס.
בנוסף, מהירות המופע של הגל אינה תלויה באמפליטודה של הגל הטרוכואידי, בשונה מתאוריות גלים לא ליניאריות אחרות (כמו אלו של גלי סטוקס וסוליטונים) ותצפיות שלהן.
מסיבות אלו - כמו גם בשל העובדה שפתרון בעבור עומק סופי חסר - גלים טרוכואידים הם בעלי חשיבות מעשית מוגבלת לצרכים הנדסיים, וחשיבותם נחה בהיותם הדגמה חשובה לעקרונות התאוריה של גלי מים.
גזירת פרופיל הגל מעקרונות ראשוניים
נצא מההנחה שמסלולי אלמנטי הזורם הם מעגלים מושלמים ונסיק ממנה את צורת הגל.
נתחיל מהתנאי הקינמטי על מהירות הזורם בפני המים , כאשר הפעם לא נזניח את תלילות הגל:
כיוון שמסלול האלמנט הוא מעגל מושלם, נכון להניח ש-:
אם נעזר בהנחה שהגל נע אופקית במהירות התקדמות קבועה, אז ניתן להראות ש-:
כאשר c היא מהירות התקדמות הגל, וכך נקבל:
ניזכר כעת בהצגה הפרמטרית של עקום טרוכואידי:
וזוהי בדיוק הצורה האלגברית של הפתרון שהתקבל לשיפוע פרופיל הגל!
כלומר פני הגל הם בהכרח טרוכואידים.
הפרמטר a של הטרוכואיד (רדיוס המעגל המתגלגל) הוא:
בעוד הפרמטר b הוא מחצית גובה הגל .
שים לב גם שהפתרון הטרוכואידי מתכנס לפתרון הטריגונומטרי (היינו פונקציית סינוס) בגבול שבו היחס b/a שואף לאפס; כלומר גלים טרוכואידים מתכנסים לגלי איירי כאשר היחס בין אמפליטודת הגל לאורך הגל קטן מאוד.
השוואה עם תאוריות גלים אחרות
גל זיו (נולד ב-1969) הוא מוזיקאי, מלחין, מפיק מוזיקלי וזמר-יוצר ישראלי.
מנהל מחלקת מוזיקה במשרד התרבות והספורט.
גל זיו נולד וגדל בירושלים.
למד בתיכון שליד האקדמיה למוזיקה.
בשירותו הצבאי שירת בצוות הווי פיקוד מרכז.
בשנת 1994 עבר לניו יורק, שם עבד ויצר כגיטריסט ומלחין.
הוא התחיל את הקריירה שלו כנגן ג'אז, סיים תואר ראשון ב-Manhattan School of Music בג'אז, ותואר שני בקומפוזיציה קלאסית ב-Queens College.
בארצות הברית הלחין והקליט רבות לקולנוע, למחול ולתיאטרון והיה בין מקימי קבוצת המוזיקה החדשה Forecast Music ופרויקט "כיוון", מוזיקה עכשווית המושפעת ממוטיבים ישראליים ויהודים.
בשנת 2004 שב לישראל, והחל בפעילות כמלחין מוזיקה למדיה, כזמר יוצר, מפיק ומורה.
בשנת 2003 זכתה יצירתו The Prince בפרס פסטיבל הגיטרה בקורפו, ובשנת 2013, זכה שירו "ריח של עוני" למילים של יודית שחר בפרס בתחרות "פותחים חלון לשירת הים התיכון" בפסטיבל מדיטרנה באשדוד.
בשנת 2009 הקים את הלייבל העצמאי לולו מיוזיק הפועל לקידום והפצת מוזיקה ויצירה מקורית.
זיו הלחין שירי משוררים רבים ועבד עם משוררים מובילים כשמעון אדף, יקיר בן-משה, טל ניצן, איריס אליה כהן ועוד.
בשנת 2011 הוציא את האלבום "תל אביב צפה", לחנים לשירי משוררים עכשוויים, בהפקה משותפת עם גיל סמטנה
בשנת 2016 הלחין והפיק את האלבום ומופע הילדים "האוצר" בהשתתפות דנה ברגר, אלון עדר, גדי רונן, יעל דקלבאום ועוד.
שירי האלבום משולבים בסיפורים בהקראתו של יוסי מרשק.
האלבום מומן בהצלחה על ידי הקהל הרחב באמצעות אתר הדסטארט.
ב 2021 הוציא את אלבום שירי המשוררים "רצועות ארגמן", לחנים לשירתם של יהודה עמיחי, דליה רביקוביץ, נתן אלתרמן ועוד, בהפקה משותפת עם עומר הרשמן.
זיו מלמד, חוקר ומרצה בתחומי תרבות, מוזיקה וחברה במאה ה-20.
משנת 2023 משמש גל זיו כמנהל מחלקת המוזיקה במשרד התרבות והספורט.
בין השנים 2004- 2009 שימש כמנהל תוכנית הג'אז וההלחנה בארגון מתא"ן, העוסק באיתור וקידום בני נוער מצטיינים באמנויות.
ב 2007 הקים את המסלול העכשווי במגמת המוזיקה בתיכון עירוני א' – תוכנית המתמקדת בלימודי פופ רוק ומוזיקה מקורית והחל ללמד שם מגוון מקצועות מוזיקליים.
בשנים 2020- 2022 ניהל את מגמת המוזיקה בתיכון עירוני א' לאמנויות בתל אביב.
תל אביב צפה – לחנים לשירה ישראלית חדשה (2011)
דוד ובת שבע – שירים בהשראת הסיפור המקראי (2013)
האוצר - המסע לארץ הכל ייתכן - שירים לקטנים ולגדולים (2016)
רצועות ארגמן - שירי משוררים (2021)
גל מרקל (נולד ב-1978) הוא רופא מומחה באונקולוגיה רפואית, פרופסור מן המניין בחוג למיקרוביולוגיה ואימונולוגיה בפקולטה לרפואה באוניברסיטת תל אביב, סגן מנהל המרכז הרפואי רבין ומנהל מרכז דוידוף לטיפול ולחקר הסרטן בבית החולים בילינסון.
לפני כן ניהל את מכון אלה למלבאום לאימונו-אונקולוגיה ומלנומה במרכז הרפואי שיבא - תל השומר ושימש כמדען הראשי שלו.
הוא המציא למעלה מ-20 פטנטים.
גל מרקל נולד בחיפה והוא אחד משלושת ילדיהם של אריאל ושלמה מרקל, סגן נשיא חברת ברודקום העולמית ויו"ר חברת "רמות" של אוניברסיטת תל אביב.
למד בכתת מחוננים במרכז חינוך ליאו באק בחיפה.
מרקל הוא בוגר העתודה האקדמית ברפואה.
שירת בצה"ל בענף רפואת אב"כ במפקדת קצין רפואה ראשי.
בוגר תואר ראשון בהצטיינות (1999), דוקטורט באימונולוגיה בהצטיינות יתרה (2004), דוקטור לרפואה (2006) - כל תאריו מהאוניברסיטה העברית בירושלים.
כמו כן, בוגר תואר שני במנהל עסקים עם התמחות בחדשנות רפואית מהמרכז הבינתחומי הרצליה (2020).
בשנת 2005 התקבל לתוכנית תלפיות במרכז הרפואי שיבא - תל השומר והיה לחוקר עצמאי במכון אלה למלנומה במרכז הרפואי שיבא.
ב-2006 סיים את הסטאז' בהצטיינות וכיהן משנת 2008 עד 2020 כמדען הראשי של מכון אלה למלנומה.
בשנת 2008 היה למרצה במיקרוביולוגיה ואימונולוגיה קלינית בפקולטה לרפואה באוניברסיטת תל אביב.
בשנת 2010 התמנה למרצה בכיר בפקולטה ובשנת 2014, עוד בטרם מלאו לו 36, מונה לפרופסור חבר באוניברסיטת תל אביב, מה שהפך אותו לפרופסור חבר הצעיר ביותר בפקולטה לרפואה בתל אביב אי פעם.
בשנת 2014 הרצה ב-TED MED.
בשנת 2019 קיבל מענק מהקרן הלאומית למדע על מנת לפעול לשיפור אימונותרפיה על ידי תרופות מטבוליות לשם הגברת התגובה אצל חולי מלנומה.
החל מ-2021 הוא מכהן כסגן מנהל המרכז הרפואי רבין ומנהל מרכז דוידוף לסרטן בבית החולים בילינסון, וכן פרופסור מן המניין בחוג למיקרוביולוגיה ואימונולוגיה בבית הספר לרפואה באוניברסיטת תל אביב ויועץ לאגודה למלחמה בסרטן.
מרקל מתגורר ברמת אפעל, נשוי ללי רז-מרקל, אורתודנטית במקצועה, ואב לארבעה.
אונקולוגיה של גידולי העור, הכוללים מלנומה, קרצינומה קשקשית, קרצינומה ע"ש מרקל ועוד, כמו גם באימונו-אונקולוגיה במובן הרחב.
טיפול תאי באמצעות Tumor Infiltrating Lymphocytes במלנומה (TIL), גידולי שתן ועוד.
אימונואונקולוגיה אינטגרטיבית והיפוך גישת רפואה מותאמת אישית (Reversed personalized medicine).
קונספט טיפולי זה הוצג לראשונה על ידי מרקל ב־2019 סביב העיקרון של שינוי הפיזיולוגיה של החולה כך שיגיב לטיפולים האימונו-אונקולוגיים הקיימים.
לשם כך זכה ב-2019 במענק מקרן סמואלי ומהקרן הלאומית למדע על מנת לפעול לשיפור אימונותרפיה על ידי תרופות מטבוליות לשם הגברת התגובה אצל חולי מלנומה.
בשנת 2018 מרקל יזם את המחקר הראשון מסוגו בעולם, בו בוצעו השתלות צואה טיפוליות בחולי מלנומה לאחר מיצוי קווי הטיפול המקובלים, מחולי מלנומה אחרים שהשיגו נסיגת מחלה מלאה בתגובה לאימונותרפיה.
בשנת 2020 מרקל הקים את יחידת האימונו-פרזיס הראשונה בעולם ויזם את המחקר הראשון מסוגו עם טכנולוגית אימונו-פרזיס.
במחקר מסוננים מהדם החלבונים sTNF-R1 ו-sTNF-R2, המפריעים לפעילות מערכת החיסון, מהדם של חולי מלנומה, סרטן שד Triple negative, סרטן ריאות וסרטן כליה.
אקדמיה, תחומי עניין ומחקר מרכזיים
פרופ' מרקל פרסם כ-200 מאמרים אקדמיים (מהם כ-120 בכתבי עת מובילים)
אפיון מנגנוני התחמקות של גידולים ממערכת החיסון וזיהוי מטרות לפיתוח תרופות אימונו-אונקולוגיות חדשניות - מרקל זכה עד היום במענקי מחקר רבים.
המענקים הבולטים כוללים מענק בשנת 2014 מה-Melanoma Research Alliance לזיהוי נקודות בקרה חיסוניות חדשות, מענק בשנת 2015 מהקרן הלאומית למדע לפענוח מנגנוני האגרסיביות של מלנומה.
אפיון מנגנונים ושל חזאים המנבאים הצלחה או רעילות של טיפולים אימונו-אונקולוגיים.
מייסד-שותף של חברת BoneTone, שנמכרה ל-DSPG ב-2011.
מייסד מדעי והמנהל המדעי של חברת cCAM Biotherapeutics, אשר נמכרה לחברת מרק ב-2015. בעקבות כישלון הניסוי הקליני בשלב הראשון נסגרה פעילות החברה.
מייסד-שותף ומנהל מדעי של חברת 4c Biomed.
מייסד-שותף ומנהל רפואי של חברת Ella Therapeutics.
משמש כחבר בוועדות מדעיות מייעצות של מספר חברות הזנק ישראליות ושל תאגידים רב-לאומיים.
2015-2019 - חבר בוועד המנהל של החברה הישראלית לחקר הסרטן.
חבר בוועדת ההיגוי של מיזם "טיפה למחקר", בנק של דגימות ביולוגיות של חלק מחברי קופת חולים מכבי, אשר מאפשר לחוקרים לבצע מחקרים שיובילו להבנה כיצד הפרופיל הגנטי יכול להשפיע על הסיכון לפתח מחלה מסוימת, או על הטיפול בה.
2017-היום - חבר במועצה הלאומית לפתולוגיה.
2018-היום - חבר בוועדת הפטנטים של המרכז הרפואי שיבא.
נוסף על כך, משמש כיועץ מקצועי לאגודה למלחמה בסרטן בתחום המלנומה.
פרס וולף לתלמידי דוקטורט (2002).
עמית קרן Foulkes לתלמידי MD PhD (בשנים 2002–2004).
עמית גולדה מאיר של האוניברסיטה העברית (2002–2004).
פרס צור למחקר מצטיין – האיגוד הישראלי לכירורגיה פלסטית (2009, 2006).
פרס מחקר מצטיין - האגודה למלחמה בסרטן (2010).
פרס ציגלר - על פיתוח טיפול חדשני במלנומה פיתוח נוגדן חדש כנגד חלבון CEACAM1, חלבון הממלא תפקיד מרכזי בהתפתחות מלנומה גרורתית וקטלנית (2014).
רשימות עיתונאיות שציינו את גל מרקל
נבחר לרשימת "הרופאים המבטיחים" של אתר דוקטורס אונלי (2017).
נבחר לרשימת "12 הפרופסורים הצעירים הכי מעניינים בישראל" של Mako (2018).
גל יפרח (נולד ב-1987) הוא יזם ושחקן פוקר ישראלי-אמריקאי.
זכה בצמיד באליפות העולם בפוקר.
גל יפרח נולד בישראל ולאחר מכן עבר ללוס אנג'לס.
בשנת 2011 הרוויח בפעם הראשונה סכום בטורניר פוקר נחשב, כאשר סיים במקום ה-131 בטורניר בסבב אליפות העולם בפוקר וזכה ב-2,822 דולר.
בשנת 2012 סיים במקום 2 בטורניר של סבב ה-EPT ומקום 6 בטורניר בסבב WPT - זכה ב-29,350 דולר ו-19,580 דולר בהתאמה.
בשנת 2015 סיים במקום 28 מתוך 708 שחקנים בטורניר בסבב WPT וזכה ב-31,611 דולר.
בשנת 2017 רשם את ההישג הראשון כאשר ניצח טורניר בסבב WSOP Circuit, וזכה בסך של 90,005 דולר ובטבעת של הסבב.
ב-15 ביוני 2018 רשם את הישגו היוקרתי ביותר, כאשר גבר על 868 שחקנים, סיים במקום הראשון בטורניר בסבב אליפות העולם בפוקר, זכה בסך של 461,798 דולר ובצמיד אליפות העולם בפוקר הראשון שלו.
נכון ליולי 2022, יפרח זכה בסך של כ-2 מיליון דולר מטורנירי פוקר, כשמתוכם כ-1.5 מיליון דולר בסבב אליפות העולם.
בסבב אליפות העולם, זכה בצמיד אחד, הגיע שלוש פעמים לשולחן הגמר וסיים 26 פעמים במיקומים שמקנים זכיות כספיות.
עוסק ביזמות ורואה בפוקר כתחביב ולא כמקצוע עיקרי.
גל כהן גרומי (נולד ב-22 באפריל 2002) הוא שחיין ישראלי.
אלוף ישראל, אלוף אירופה לנוער (הלסינקי 2018) במשחה שליחים 4x200 מטר חופשי וזוכה במדליית ארד באליפות אירופה לנוער (קאזאן 2019) במשחה ל-200 מטר מעורב אישי.
שיאן ישראל, במשחה ל-100 מטר פרפר.
ייצג את ישראל ב-3 אליפויות עולם (קוואנגג'ו 2019, בודפשט 2022 ופוקואוקה 2023) ובאולימפיאדת טוקיו (2020).
בילדותו עסק במקביל בשחייה, בג'ודו, קפוארה וריקוד.
בחר בשחייה, התאמן בקבוצת הפועל עירוני הוד השרון בהדרכתם של זוהר גלילי וניקיטה שקילנקו ומחזיק במספר רב של שיאי ישראל לגילאים הצעירים.
משנת 2022 הוא שוחה עבור קבוצת הפועל ירושלים ומתאמן באוניברסיטת מישיגן ארצות הברית, שם הוא לומד לתואר במתמטיקה ובסטטיסטיקה.
נוסף לכך, הוא סיים במקום רביעי במשחה ל-100 מטר פרפר בתוצאה של 54.39 שניות, במקום 12 במשחה ל-200 מטר מעורב אישי בתוצאה של 2:07.83 דקות, במקום 13 במשחה ל-100 מטר חופשי בתוצאה של 52.79 שניות ובמקום 17 במשחה ל-50 מטר חופשי בתוצאה של 24.33 שניות.
באליפות אירופה לנוער שנערכה בהלסינקי ב-1 ביולי 2018 זכה כהן גרומי במדליית זהב במשחה שליחים 4x200 מטר חופשי ביחד עם תומר פרנקל, דניס לוקטב ובר סולובייצ'יק בתוצאה של 7:16.28 דקות, לפני רוסיה (7:17.49 דקות) ובריטניה (7:17.93 דקות), לראשונה בהיסטוריה של נבחרת ישראלית בשחייה.
נוסף לכך, הוא סיים במקום רביעי במשחה שליחים 4x100 מטר חופשי ביחד עם תומר פרנקל, דניס לוקטב ומיכאל סמירנוב בתוצאה של 3:21.27 דקות, 15 מאיות השנייה איטי ממדליית ארד.
באליפות ישראל שנערכה בסוף יולי 2018 זכה כהן גרומי ב-3 מדליות, 1 זהב ו-2 ארד.
מדליית זהב, במשחה ל-50 מטר פרפר בשיא ישראלי חדש לגילאי 16 של 24.54 שניות, לפני דניאל אייזנברג מירושלים רבתי (24.55 שניות) וגיא גרופר ממכבי חיפה (24.80 שניות).
באולימפיאדת הנוער בואנוס איירס (2018) שנערכה באוקטובר 2018 הוא סיים במקום רביעי במשחה ל-200 מטר מעורב אישי בשיא נוער חדש של 2:02.41 דקות.
בתחרות שבע הגבעות שנערכה ברומא, איטליה ביוני 2019 קבע כהן גרומי במשחה ל-100 מטר פרפר שיא ישראלי חדש לגילאי 17 של 52.93 שניות.
שבוע לאחר מכן, באליפות אירופה לנוער שנערכה בקאזאן, רוסיה זכה כהן גרומי במדליית ארד במשחה ל-200 מטר מעורב אישי בשיא ישראלי חדש לגילאי 17 של 2:00.48 דקות, אחרי אפוסטולוס פאפאסטמוס מיוון (1.59.93 דקות) ורון פולונסקי מישראל שקבע שיא נוער חדש של 1:59.98 דקות.
כשחיין ראשון הוא קבע במשחה ל-100 מטר חופשי שיא אישי חדש של 50.53 שניות.
באליפות ישראל שנערכה באוגוסט אותה שנה הוא זכה ב-3 מדליות, 2 כסף ו-1 ארד.
נוסף לכך, הוא סיים במקום שישי במשחה ל-50 מטר פרפר בתוצאה של 24.29 שניות.
בתחרות שנערכה באמסטרדם בדצמבר קבע כהן גרומי במשחה ל-200 מטר חופשי שיא אישי חדש של 1:48.81 דקות.
במבחנים הישראלים לאולימפיאדת טוקיו (2021) שנערכו בווינגייט בסוף דצמבר ניצח כהן גרומי במשחה ל-200 מטר חופשי בשיא אישי חדש של 1:48.76 דקות, לפני דניאל קפלן מהפועל דולפין נתניה (1:48.77 דקות) ודניס לוקטב (1:49.04 דקות).
באליפות ישראל שנערכה במכון וינגייט ביוני 2021 זכה כהן גרומי בשתי מדליות, זהב וכסף.
מדליית זהב במשחה ל-200 מטר חופשי בשיא אישי חדש של 1:47.77 דקות, לפני דניס לוקטב (1:48.21 דקות) ובר סולובייצ'יק ממכבי קריית ביאליק (1:48.63 דקות).
כבר בשלב המוקדמות הוא קבע שיא אישי חדש של 1:48.60 דקות.
מדליית כסף במשחה ל-100 מטר פרפר בשיא אישי חדש של 52.05 שניות, אחרי תומר פרנקל שקבע שיא ישראלי חדש של 51.81 שניות ולפני ליאור מזרחי מירושלים רבתי (54.61 שניות).
בשלב המוקדמות הוא קבע שיא אישי חדש של 52.13 שניות.
שבועיים לאחר מכן, בתחרות שבע הגבעות שנערכה ברומא ב-25 ביוני הוא ניצח במשחה ל-100 מטר פרפר בשיא אישי חדש של 51.93 שניות ובכך קבע את הקריטריון האולימפי במשחה זה.
באולימפיאדת טוקיו, כהן גרומי התחרה בשלושה משחים והעפיל לגמר אחד.
הוא סיים במקום השמיני בגמר משחה שליחים משולב 4x100 מטר מעורב ביחד עם אנסטסיה גורבנקו, איתי גולדפדן ואנדראה מורז בשיא ישראלי חדש של 3:43.94 דקות אותו קבעו בשלב המוקדמות.
במשחה ל-200 מטר מעורב אישי הוא סיים במקום ה-30 בתוצאה של 1:59.44 דקות ובמשחה לשליחים 4X200 מטר חופשי הוא סיים במקום העשירי יחד עם דניס לוקטב, דניאל נמיר ותומר פרנקל בשיא ישראלי חדש של 7:08.65 דקות.
באליפות העולם שנערכה בפוקואוקה, יפן ביולי 2023 הוא סיים במקום שמיני במשחה ל-100 מטר פרפר בתוצאה של 51.32 שניות.
כבר בשלב המוקדמות הוא קבע שיא אישי חדש של 51.61 שניות ובשלב חצי הגמר הוא קבע שיא ישראלי חדש של 50.98 שניות, שיפור לשיא הטרי של תומר פרנקל (51.14 שניות שניות) ובכך קבע את הקרטריון האולימפי לאולימפיאדת פריז (2024).
נוסף לכך, הוא סיים במקום 20 במשחה ל-200 מטר מעורב אישי בתוצאה של 2:00.00 דקות.
כהן גרומי הוא אחיינו של השחיין האולימפי הישראלי ערן גרומי.
מה-25 ועד 28 באפריל 2011 פקד גל של סופות טורנדו את מזרח ודרום ארצות הברית.
הגל היה אחד ההרסניים ביותר בהיסטוריה של ארצות הברית.
הוא כלל 360 סופות טורנדו ופקד את האזור שמדרום קנדה ועד מדינת טקסס.
הסופות התרחשו ב-21 מדינות של ארצות הברית, ושש מהן נפגעו במיוחד.
בארבעת ימי הגל וכתוצאה ממנו נהרגו בארצות הברית 348 בני אדם, למעלה מ-3,100 נפצעו ונגרם נזק לרכוש בהיקף של 12.2 מיליארד דולר.
גל סופות הטורנדו פגע פגיעה קשה במדינות אלבמה, מיסיסיפי, ארקנסו, ג'ורג'יה, טנסי ווירג'יניה.
27 באפריל היה היום החמור ביותר, ובו התחוללו רוב הסופות ונגרמו רוב הקורבנות בנפש.
בטבלה מובא מספר הסופות לפי עוצמתן על פי סולם פוג'יטה המוגבר:
324 בני אדם נהרגו כתוצאה ישירה של סופות הטורנדו.
עוד 24 נהרגו עקב תופעות מזג אוויר - רוחות, ברד, הצפות וברקים - שנגרמו על ידי הסופות.
מרבית הקורבנות בנפש נגרמו במדינת אלבמה (בסוגריים מצוין מספר הסופות שפקדו כל מדינה):
לגל נלוו מופעי מזג אוויר סוער נוספים - גשמים עזים, סופות רעמים ורוחות חזקות, שהחלו כבר ב-22 באפריל.
הם התרחשו במיזורי, באוקלהומה, באוהיו, במדינת ניו יורק, בלואיזיאנה וכן באונטריו ובקוובק שבקנדה.
הם גרמו גם להצפות בלואיזיאנה, בארקנסו ובמדינת ניו יורק.
במדינות שנפגעו גרמו סופות הטורנדו נזק כבד לרכוש מכל הסוגים, לרבות תשתיות ציבוריות, מבני מגורים, בתי עסק, כלי רכב ועצים.
בין השאר נגרם נזק רב לקווי חשמל, ופגיעה זו גם חיבלה ביכולת לתת לתושבים התרעות צופרים בפני סופות הטורנדו.
פגיעה קשה במיוחד נגרמה למערכת אספקת החשמל של רשות עמק טנסי וכ-650 אלף איש נותקו מאספקת חשמל ממנה.
מצב חירום הוכרז במדינותיהם על ידי מושלי אלבמה, ארקנסו, טנסי ומיסיסיפי וכן קנטקי, מיזורי ואוקלהומה.
נשיא ארצות הברית ברק אובמה הכריז על מצב חירום פדרלי באלבמה וכן במספר מחוזות במיסיסיפי.
הכרזות אלו אפשרו מתן סיוע פדרלי באזורים אלו.
באלבמה סייעו יותר מ-2,000 חיילי המשמר הלאומי בפעולות ההצלה והחילוץ.
גל ריבועי הוא אות מחזורי לא סינוסואידי, בו האמפליטודה הזמנית נעה בתדר קבוע בין שני ערכים בדידים וקבועים, כאשר בכל מחזור של הגל האמפליטודה תהיה במהלך חצי מהמחזור בערך אחד וחצי מהמחזור בערך השני (מחזור פעולה של 50%).
לכן זהו מקרה פרטי של רכבת פולסים בה אין אילוץ כזה על היחס בין משכי הזמן של שני הערכים.
במערכת אידיאלית, המעבר בין הערכים הוא מיידי ללא תופעות מעבר.
מכיוון שדבר זה אינו אפשרי במערכות פיזיקליות, מתייחסים לאות שבו זמן תופעות המעבר קטן בכמה סדרי גודל מהזמן היציב בשני הערכים הקבועים כאות ריבועי.
גלים ריבועיים משמשים לעיתים קרובות באלקטרוניקה דיגיטלית ובעיבוד אותות דיגיטליים, שכן הם מציגים מקרה מנוון של מערכת בינארית ושל מעגלי מיתוג.
ניתן להגדיר גל ריבועי בעל זמן מחזור ואמפליטודה בעזרת שימוש בפונקציית הסימן: כאשר הוא תדר הגל.
דרך נוספת בה ניתן להגדיר את הגל הריבועי היא בעזרת שימוש בפונקציית המדרגה של הביסייד: , הפעם האמפליטודה היא .
מכיוון שהאות מחזורי בזמן T ומקיים את התנאי , ניתן לייצג אותו במדויק על ידי טור פורייה, כסכום אינסופי של אותות סינוסואידים:
, כאשר התדירות מסומנת על ידי .
קיטום הטור האינסופי לטור סופי של N איברים מציג קירוב אשר מדגים היטב את תופעת גיבס.
מכיוון שהתמרת פורייה היא ליניארית והתמרת הסינוס פשוטה מאוד: , כש היא פונקציית דלתא של דיראק, נוכל לחשב את התמרת פורייה של הגל הריבועי כהתמרת טור פורייה שלו: .
ניתן לראות כי ההתמרה היא רכבת הלמים הדועכת ככל שמתרחקים מתדר האפס.
גל חלמיש (נולד ב-16 באוגוסט 1991) הוא כדורסלן ישראלי, המשחק בעמדת הסמול פורוורד בקבוצת מכבי רחובות.
הוא בנו של יובל חלמיש קצין מודיעין ראשי ונכדו של לוחם פלמ"ח איסר חלמיש.
הוא החל לשחק כדורסל בכיתה ב' בבית הספר לכדורסל של בנימינה שם שיחק בקבוצות השונות של המועדון עד לקבוצות הבוגרים.
בעונת 2007/8 נבחר להשתתף במשחק האולסטאר בליגת הנוער.
בעונת 2008/9 הגיעה הקבוצה לחצי גמר גביע המדינה לנוער ובמקביל לשלב רבע גמר הפלייאוף בליגה לנוער.
בעונה זו נבחר לחמישיית העונה בנוער במחוז צפון.
חלמיש למד בבית הספר תיכון "אורט השומרון בנימינה".
ב-2008 כאשר הוא בכיתה יב עלתה נבחרת בית הספר בפעם הראשונה בתולדות בית הספר לליגת העל לבתי ספר לאחר שזכו באליפות הגליל.
בהמשך אותה עונה הקבוצה הגיע עד לשלב חצי גמר אליפות בתי הספר.
חלמיש היה חלק מנבחרת הנוער של ישראל בשנת 2009. בקיץ 2009 השתתף עם הנבחרת בטורניר אליפות אירופה דרג א' לנבחרות עד גיל 18 שנערך בצרפת.
בעונת 2007/8 כאשר הוא בן 16 בלבד, התחיל חלמיש לשחק בקבוצת בוגרים של בית"ר בנימינה מהליגה הלאומית בכדורסל.
לאחר שנתיים בבנימינה, בעונת 2009–2010 עבר לשחק בקבוצת הפועל יקנעם/מגידו.
בתום העונה תחת המאמן אוהד יתום הקבוצה זכתה באליפות הליגה הלאומית (עליה שלא התרחשה מסיבות כלכליות).
בעונת 2010/11 עבר לשחק בהפועל טבעון.
בתום העונה עבר לשחק באליצור קריית אתא שם שיחק שתי עונות.
בעונה הראשונה במועדון נבחר לשחקן המשתפר בליגה הלאומית.
בעונת 2013/14 עבר לשחק בהפועל עפולה אשר בתום העונה תחת המאמן רמי הדר הגיעה לגמר הפלייאוף מול נהריה שניצחה בסדרה.
בעונת 2014/15 עבר לשחק בקבוצת בני הרצליה מליגת העל בכדורסל.
בתום עונה בליגת העל חזר לשחק בלאומית באליצור קריית אתא.
בעונת 2015/16 הקבוצה הגיעה הקבוצה לגמר הפלייאוף.
בתום סדרה מותחת של חמישה משחקים הפסידה הקבוצה לקבוצת גלבוע/גליל שזכתה באליפות.
בשתי העונות הבאות במועדון שימש כקפטן הקבוצה.
בעונת 2018/19 שיחק בקבוצת עירוני רעננה.
בתום העונה הסדירה הקבוצה דורגה במקום ה-1 אולם היא הודחה בשלב חצי הגמר על ידי מכבי חיפה.
בעונת 2019/20 עבר לשחק בהפועל רמת גן גבעתיים.לקראת עונת 2020/21 חתם חלמיש במכבי רחובות מהליגה הארצית.
גל מלכה (נולד ב-29 בספטמבר 1992) הוא תקליטן, מפיק מוזיקלי, פזמונאי ומלחין ישראלי.
מלכה נולד בכרמיאל בשנת 1992, והחל ליצור מוזיקה בגיל 12. בגיל 15 החל לתקלט במועדונים.
בשנת 2015 פרץ מלכה לתודעה, כשהוציא את הלהיט "בא לה לרקוד", יחד עם הראפר סטטיק.
השיר הגיע למקום ה-33 במצעד ההשמעות ברדיו השנתי שערכה חברת המוזיקה מדיה פורסט, ולמקום ה-21 במצעד הפזמונים העברי השנתי של גלגלצ ו-ynet, ואף סומן על ידי גופי תקשורת שונים כפריצה של סוגות ההיפ הופ והרגאטון אל המיינסטרים הישראלי.
בעקבות הצלחתו של השיר, בשנת 2016 חימם את הופעתו של הזמר הג'מייקני שון פול בהיכל מנורה מבטחים.
בשנת 2017 נבחר לחמם את הופעתו של הזמר דדי יאנקי בישראל, והוציא לכבוד האירוע את הסינגל "Mamita", יחד עם הראפר הספרדי ג'וני אנג'ל, אותו ביצעו השניים בהופעה.
ביוני 2017, הוציא יחד עם הקומיקאים דניאל אסייג ועדי אלון את הסינגל "מתחיל הקיץ".
במרץ 2018 הוציא יחד עם הלהקות הצבאיות גרסת כיסוי לשיר "אין לך מה לדאוג", שהגיע למקום ה-25 במצעד הפזמונים העברי השנתי של גלגלצ ואתר ynet לשנת תשע"ח.
בשנת 2019 הוציא יחד עם הזמר מוטי טקה את השיר "ילדה של סטורי".
בפברואר 2020 הוציא יחד עם הזמר השוודי אלחנרדרו רייס את השיר "Mi Nena", כחלק מפרויקט בינלאומי בשם "Malka".
עוד באותה השנה, הפיק גרסת כיסוי לשיר "ימים טובים" בביצוע סאבלימינל, האולטראס, כיתריה, גד אלבז ורן שפיר, לרגל יום העצמאות ה-72. הגרסה הגיעה למקום השלישי במצעד ההשמעות ברדיו של חברת מדיה פורסט.
בשנת 2025 הופיעה בסרט "שפה זרה"
בספטמבר 2021 נישא למשפיענית שיר ממן.
ביוני 2025 נולד להם בן.
גל יתרו הנקרא גם רוג'ום נבי שועייב הוא רוגם ומבנה אבן גדל ממדים בצורת חצי סהר, המתוארך לתקופת הברונזה הקדומה, לפני למעלה מ-5,000 שנה (3050–2650 לפני הספירה).
הגל ממוקם במורדות הר מירון, מול קיבוץ פרוד.
אורכו של גל האבנים 150 מטרים ורוחבו 20 מטרים, והוא השתמר בגובה מקסימלי של 7 מטרים מעל לסלע האם.
נפח הבנייה מוערך ב־14,000 קוב אבן.
להערכת ד"ר עידו וכטל, ארכאולוג מהמכון הארכאולוגי ב שחקר את המקום, מדובר באתר הדומה בסדר הגודל לאתר הפולחני ברמת הגולן 'גלגל רפאים' (או בשמו הערבי רוג'ום אל הירי) המתוארך לאותה התקופה.
גל יתרו הוא גל אבנים מונומנטלי הממוקם בגובה 543 מטר מעל פני הים בלב חורשה של עצים עתיקים מעל מעיין פרוד.
האתר חולש על בקעת חנניה ונשקפת ממנו תצפית כמעט פנורמית לעבר דרום רמת הגולן, הכנרת, הים התיכון ופסגות נבי שועייב, התבור והכרמל.
גל האבנים המונומנטלי אשר מייחד את האתר הוא אלמנט בולט בנוף הסביבה הקרובה, וניתן לראותו ממרחק – למשל מפסגת נבי שועייב במרחק אווירי של כשישה עשר ק"מ.
האתר זכה בעבר להתייחסות מועטה בספרות המחקרית למרות גודלו של גל האבנים ומיקומו הבולט בנוף.
לראשונה הוזכר האתר בסדרת ספריו של יוסף ברסלבסקי, "הידעת את הארץ".
ברסלבסקי מתאר אותו בקצרה ואת הפולקלור שליקט מפי תושבי הכפרים הסמוכים.
בחיבור ארכאולוגי של "בית ספר שדה הר מירון" מוזכר גל האבנים והועלתה הסברה שזהו אתר יישוב התחום על ידי ביצור וזמנו לפני תקופת הברזל, אולי מתקופת הברונזה הקדומה.
בסקר הגליל העליון שנערך על ידי פרנקל ואחרים, תוארך האתר על סמך חרסים שנמצאו בו לתקופת הברונזה הקדומה.
הסוקרים העריכו ששטח האתר הוא 40 דונם והוערך שהוא עיר או עיירה מבוצרת.
על אף שקיומו של האתר היה ידוע, רוב הארכאולוגים האמינו שהמונומנט הוא חלק מחומה עתיקה, ועל כן הוא נחקר רק מעט.
בשנת 2014 גילה עידו וכטל, סטודנט באוניברסיטה העברית, כי המונומנט הוא מבנה בפני עצמו, וכי אינו חלק מחומה.
לדעתו, צורת המונומנט, שמרוחק כ-29 קילומטרים מהעיירה הקדומה "בית ירח", נועדה לחקות את הירח.
העיירה הייתה מרכז מסחרי חשוב בעת מצרים העתיקה.
באזור נמצאו מבנים דומים נוספים.
הנביא שועייב מזוהה לעיתים כיתרו המדייני המוזכר בתנ"ך.
לשועייב מקום מרכזי בדת הדרוזית, שם הוא נחשב לאב קדמון, לנביא ולמייסד רוחני.
על פי המסורת הדרוזית, נבי שועייב רצה לבנות את ביתו במקום זה לאחר שהגיע מארץ מדיין, אך לאחר שאסף הרבה אבנים ניגש למעיין למרגלות הגבעה ומצא שם פגר חזיר, מה שגרם לו להמשיך בנדודיו ולהשתקע בסוף במקום בו לבסוף נקבר:
עד שנת 1948 היה בסמוך כפר ערבי בשם פַרָאדִיֶה.
ערביי המקום כינו את המקום "רוג'ם נבי שועיב" שפירושו הוא – גל הנביא יתרו.
ישנן מסורות הטוענות כי בזמן שלא היה ניתן להגיע לקברו של הנביא, היו הדרוזים עומדים על ההריסות ברוג'ום נבי שועייב וצופים למתחם הקבר:
גם יוסף ברסלבסקי מביא את הסבר דומה: "השם ניתן ל"כרבולת" מאחר שמגל אבנים מׂוארך זה רואים יפה את הכפר חיטין ואת פסגת קורן-חיטין, המתנשאת מעליו – ומנהג מקובל הוא להקים גל-אבנים בנקודה נישאה, אשר ממנה ישקיף אדם על מקום קדוש למרחוק.
למרגלות קרני חיטין, 16 ק"מ בקו אווירי מגל האבנים, נמצא המקום הקדוש ביותר לדרוזים בישראל בו טמון אבי הנביאים – שועייב המזוהה עם יתרו חותן משה".
ד"ר שמעון אביבי, חוקר העדה הדרוזית מספר כי "בעבר נהגו הדרוזים מכפרי הגליל לעלות לרגל לאתר המקודש, כדי לבצע תצפית למקום הקדוש ביותר לדרוזים – קבר נבי שועייב, שנמצא ליד קרני חיטין ומגל יתרו יש תצפית נהדרת למקום".
גל יתרו נמצא בתוך יער אורנים של הקרן הקיימת.
במהלך הטיפוס לא ניתן לראות אותו, לפתע הוא מופיע מול העיניים – חומת אבנים לבנה וגבוהה, העשויה עשרות אלפי אבנים.
מדובר במבנה גדול, חצי סהר גדול ממדים המתנשא מעל סביבתו.
ד"ר וכטל חוקר הגל, מעריך כי הקדמונים שבנו את האתר היו צריכים 35 אלף ימי עבודה.
מדובר ב־100 אנשים שעובדים כל יום במשך שנה.
במסורת הדרוזית, הנביא יתרו יצר את המעיין הסמוך ובנה את מבנה האבן העצום ומכאן שמו – רוג'ום נבי שועייב.
לפי וכטל, אין מדובר בביצורי עיר קדומה משום שאין שרידי יישוב ליד הגל והגל עצמו אינו מעגלי וניתן לעקוף אותו בקלות.
ייתכן שמדובר בנקודת כינוס טקסית.
פרשנות נוספת היא כי האתר נועד לסמן שליטה ובעלות על משאבים בקרבת האתר, בתקופה של צמיחה דמוגרפית גדולה.
בשנים 2009–2010 התבצעו באתר 29 ימי החפירה במספר ריבועי בדיקה משני צידי גל האבנים.
הגל נבנה מאבני שדה בגודל בינוני שאורכן הממוצע 35 ס"מ.
אורכו כ-150 מטר (אורך המיתר בקו ישר 90 מטר), רוחב גל האבנים במרכזו כ-20 מטר והוא השתמר לגובה של 4.7 מטר.
בחפירה התברר כי גובהו המקסימלי מעל סלע האם הוא 7 מטר.
סביב האתר השתמרו עצי חורש עתיקים שעשויים לרמוז על יחוס קדושה למקום.
הממצא הקראמי בחפירה דל מאוד ומרמז שלא הייתה במקום התיישבות.
הממצאים עצמם מתארכים את הפעילות באתר לתקופת הברונזה הקדומה 2 (כחמשת אלפי שנה טרם זמננו).
בצילום ניתן לראות את אופן הנחת האבנים בבניית הגל.
בגליל נסקרו מעל חמישים אתרים מתקופת הברונזה הקדומה (3650 עד 2500 לפני הספירה) מהם 13 ברדיוס של עשרה ק"מ מהגל.
(נחף, פרוד, חורבת שמע ועוד).
ברמת הגולן מפורסמים מתחמים שהם מערכי יישוב קדום עם ביצור היקפי, חומות וקירות.
מתחם גדול מסוג זה הוא "לביאה" מעל היישוב רמות וקסר ברדוויל ליד אליעד.
"גלגל רפאים" (רוג'ום הירי) בגולן הוא מאותה תקופה אבל לא שימש למגורים.
גל יתרו חריג וחידתי מכיוון שאינו מהווה ביצור (אינו סוגר שטח) ואינו באזור מישורי נח ליישוב.
בשאלת זיהוי האוכלוסייה שבנתה את גל יתרו, העלה ד"ר וכטל כמה אפשרויות:
שיתוף פעולה של אוכלוסייה ממספר אתרים
באתר עצמו אין עדויות ליישוב משמעותי שיכול היה לבנות את גל האבנים.
האתרים הסמוכים שזוהו בעבר בבקעת חנניה ככל הנראה לא התקיימו בתקופת ב"ק, אפשר להצביע רק על אתר אחד מהתקופה אשר החל להיחשף בפרוד.
מכיוון שיודעים שבגל יתרו אין מקום ליישוב משמעותי, ייתכן שהוא נבנה על ידי האתר הסמוך.
חסרים נתונים על האתר בפרוד, אך ספק אם תושבי אתר שכן בן כמה עשרות דונמים יכולים היו לבנות גל אבנים כזה – 14,000 מטר מעוקב.
לעומת זאת, די ברור שבניית רוג'ום אל הירי ברמת הגולן שנפחו נאמד ב-12,500 מטר מעוקב נבנה על ידי אתר עירוני סמוך או כמפעל משותף של מתחמים דומים בגולן.
במכניקת הזורמים, ובפרט באוקיינוגרפיה פיזיקלית, גלי סברדרופ, הם גלים הנובעים מאיזון של כוח הכבידה עם כוח קוריוליס.
גלים אלה מתקיימים באוקיינוסים, מאחר שאורך הגל צריך להיות מסדר גודל של עשרות קילומטרים כדי שמספר רוסבי יהיה קטן מספיק וכוח קוריוליס יהיה משמעותי.
הגלים נקראים גלי סברדרופ על שם האוקיינוגרף הנורווגי הרלד סברדרופ שאישר תצפיתית את קיומם בשנות העשרים של המאה ה-20. לעיתים נקראים הגלים גלי פואנקרה על שמו של אנרי פואנקרה שתיאר אותם מתמטית בסוף המאה ה-19.
פיתוח משוואות התנועה של גלי סברדרופ זהה לפיתוח משוואות התנועה השולטים בגלי קלווין.
ראשית, מניחים שהזרימה לא צמיגה ולא דחיסה.
כדי שלכוח קוריוליס יהיה השפעה על תנועת המערכת, מספר רוסבי ומספר אקמן של המערכת צריכים להיות קטנים.
דבר זה מחייב שהאורך האופייני במערכת יהיה גדול, ובפרט מהירות ההתקדמות של הגלים חייבת להיות נמוכה ואורך הגל של הגלים צריך להיות מסדר גודל של מספר קילומטרים, ולכן הזרימה יכולה להיות מטופלת כזרימה במים רדודים.
עבור זרימה כזו איברים ריבועיים במשוואות התנועה יכולים להיות מוזנחים, ומשוואות התנועה מקבלות את הצורה הבאה:
כאשר הוא העומק הממוצע, ו- הוא העומק הרגעי בנקודה.
כאשר היא הגרוויטציה, ו- הוא פרמטר קוריוליס המקומי.
יחס הנפיצה ומהירות התקדמות הגל
כעת ניתן לפתח את ו- לאופני פורייה שלהם ולקבל את המשוואות:
כדי לקבל פתרון לא טריוויאלי נדרש שהדטרמיננטה של מערכת המשוואות תתאפס ולכן .
נסמן ונקבל את יחס הנפיצה .
זהו יחס נפיצה דומה ליחס הנפיצה המתקבל ממשוואת קליין-גורדון, והוא מלמד על תופעה דומה, לפיה אפילו הכנסה של גל בעל מספר גל נמוך עולה אנרגיה למערכת, בדומה לתופעה לפיה הכנסה של חלקיק מסיבי בעל תנע נמוך עולה אנרגיה למערכת.
מהירות הפאזה היא: ומהירות החבורה היא: .
הגבול הוא הגבול בו הגלים מתנהגים כגלים קצרים.
בגבול זה, יחס הנפיצה המתקבל הוא ותדירות קוריוליס מצטמצמת.
גלים אלה מתנהגים כגלים עליהם אין השפעה כתוצאה מכוח קוריוליס, וניתן לראות זאת על ידי כך שבגבול זה האורך האופייני של המערכת קטן ולכן מספר רוסבי של המערכת גדול.
הגבול ההפוך בו מוביל לכך ש-.
כלומר התדירות של הגלים היא כתדירות קוריוליס ומהירות החבורה של הגלים מתאפסת.
התנועה המתוארת על ידי גלים אלו לא כוללת שינוי בעומק כתלות במיקום, אלא רק מהירות התלויה בזמן: .
חלקיקים הנכללים בתנועה כזו מסתובבים במעגל שרדיוסו ותדירות הסיבוב שלו היא .
סוג מיוחד של גלים הוא גלים עבורם (או באופן דומה ).
האפיון המיוחד של גל זה הוא שהגל מתקדם רק בכיוון מייצר זרימה בכיוון .
סופת הטורנדו בארצות הברית (2021) הייתה סופת טורנדו נדירה שהתרחשה ב-10–11 בדצמבר 2021 בדרום ארצות הברית והמערב התיכון.
הסופה החלה בצפון מזרח ארקנסו, והמשיכה למיזורי, אילינוי, טנסי, וקנטקי.